PW 6065 AV ED
PW 6065 AV ED-Miele Professional
PW 6065 AV ED-Miele Professional Print
Model: PW 6065 AV ED
Professional wasmautomaat van 6,5 kg met SoftCare-trommel van 59 liter. Inox versie met afvoerklep.
Tags: PW 6065 AV ED, Miele Professional, Wasmachine Ontmoetings met besondere bome deel 3 | Perdebytjie se nes
Ontmoetings met besondere bome deel 3
October 30, 2014 perdebytjie	16 Comments
Dit was Oktober 2011.Manlief en ek het oppad na Moremi in Botswana,’n draai gegooi in die Nxaipan Nasionale Park.Ons het ‘n nag gekampeer naby Baines’ Boababs.Wat ‘n ongelooflike ervaring!
Dit was kokend warm..oor vyf-en-veertig grade celcius,en ‘n vurige wind het oor die vlaktes getier en die aanvoelbare temperatuur opgestoot tot maklik vyftig grade.Alles was pikswart gebrand,doods en somber.Die enigste geluid was die gehuil van die wind oor die Kudiakam Pan,langs die ongelooflike kremetartwoud,wat in 1862 deur Thomas Baines en John Chapman ontdek is.Hierdie ontdekkingsreisigers en avonturiers,was oppad na die Victoriawaterval,toe hulle op hierdie besondere plek afgekom het.Baines,wat ‘n bekende skilder was,het die bome geskilder en vandag nog lyk hulle presies net soos meer as ‘n eeu gelede!Hulle was in die somer daar,toe die bome vol blare was.Ons was daar na die winter,voor die reënseisoen,sekerlik in die lelikste tyd van die jaar.Nogtans kon ons die naakte,rou, verlate skoonheid van hierdie plek ,waardeer.
Ons was twee siele,stoksielalleen,met net die wind se vlammende asemteue teen ons velle!
‘n Gedeelte van die kremetartwoud,met die Kudiakam Pan sigbaar aan die regterkant.
Van die ou reuse het omgeval,maar lyk nog steeds indrukwekkend!
Wortels krul soos verwronge vingers ineen.
Groot regop reuse met die soutpan sigbaar.
Daar was baie verskillende prentjies om af te neem!
Van die pan se kant af,lyk die woud so.Al die bome in die agtergrond is kremetarte.
Ons tentjie en sleepwa….alleen langs ‘n grys windverwaaide massiewe soutpan.
Previous PostOntmoetings met besondere bome Deel 2Next PostPienk Japonne en ‘n lekker koppie tee…opgedra aan alle vroue.
16 thoughts on “Ontmoetings met besondere bome deel 3”
Afrika is n ou kontinent en ek skat van hierdie bome (se voorouers) dateer baie ver terug!
Hulle neem eeue om so groot te word.
Oerlewe, hoe kan mens dit nie respekteer nie!
Ja Lewies,dis ‘n besondere gevoel om tussen hulle te staan en te wonder wat alles in hul leeftyd gebeur het.
Sjoe dis interessant
Dankie Tina.Bome sal altyd vir my besonders bly.Ek lag en huil oor hulle.
Sommige van daardie takke lyk soos moeë mense wat skuinslê vir ‘n bietjie rus.. Baie dankie vir die deel van besondere fotos
Ek voel party dae soos daardie ou vettie wat so plat lê,met die ineengestrengelde wortels !
Pragtige fotos en storielyn Dina!
Dankie Dries.Die lig was so hard en grys,maar dis hoe dit gelyk het.Ons gaan in die somer weer soontoe en ek hoop om dan ‘n paar beblaarde bome af te neem.
Ek lief bome en hierdie fotos is besonders.
Dankie!Ons hoop om volgende jaar in die somer te gaan en die bome met blare af te neem.
Sjoe, besonderse fotos! Snaaks, ek ry net vanoggend verby so ‘n boom (veel kleiner) en sien die eerste groen blaartjies wat daaraan begin vorm neem. Jou fotos vertoon rerig soos vingers. (Like jul kamplekkie – Boswa. Ons kamp ook in so Bush-baby)
Dis baie gerieflik,aangesien ons altyd na plekke gaan waar nie water is nie.Dan kom die waentjie handig te pas met sy ingeboude watertenk.
Ek hou die meeste van julle tent langs die boom.
Hehe,dit was nogal ‘n ervaring!Daar is nie water en geriewe nie..staan sommer so kaal op die vlakte en was in ‘n skottel!